มันนี่ทูเดย์
นวัตกรรมธนาคารดิจิทัล
18 พ.ย. 2559

นวัตกรรมธนาคารดิจิทัล
รายงานข่าวจากธนาคารอาคารสงเคราะห์ (ธอส.) เปิดเผยว่า ในวันที่ 22 พ.ย.นี้ ธนาคารได้จัดงาน KM DAY โดยมีการจัดเสวนาเรื่อง “Fin Fin with FINTECH - นวัตกรรมธนาคารดิจิทัล” เพื่อเป็นการยกระดับคุณภาพการให้บริการด้วยเทคโนโลยีที่ทันสมัยเพื่อรองรับนวัตกรรมใหม่ และเตรียมความพร้อมระบบเทคโนโลยีทางการเงิน (FinTech) ซึ่งจะมีบทบาทในอุตสาหกรรมการเงินในอนาคต
เจนเนอราลี่เปิดประกันตัวใหม่
นายกรกฤต คำเรืองฤทธิ์ ประธานเจ้าหน้าที่บริหาร บริษัท เจนเนอราลี่ ประกันภัย (ไทยแลนด์) เปิดเผยว่า ได้เปิดตัวประกันภัยอุบัติเหตุใหม่ “ประกัน 30 บาทดูแลทุกอุบัติเหตุ” เจาะกลุ่มรายย่อยผู้มีรายได้น้อย ด้วยเบี้ยประกันราคา 30 บาท คุ้มครองนาน 30 วัน ให้ความคุ้มครองการเสียชีวิตจากอุบัติเหตุสูงสุดถึง 1 แสนบาท และค่ารักษาพยาบาล 5,000 บาท/อุบัติเหตุแต่ละครั้ง ไม่จำกัดจำนวนครั้ง/ปี รวมทั้งชดเชยรายได้รายวันระหว่างรักษาตัวในโรงพยาบาล